**Hvad er god økonomi?**

**Arbejdsark til ’Luk samfundet op’, s. 184-189**

*I dag skal I arbejde med god økonomi, og hvilke forudsætninger et land har for god økonomi. Flere af emnerne til dagens lektie er meget relevante i denne tid. Der bliver på side 184 opstillet seks mål for økonomi, dem skal I nu arbejde jer igennem.*

1. **Økonomisk vækst:** Det første økonomiske mål handler om økonomisk vækst. Forklar begrebet med egne ord, og vær særligt opmærksom på at kunne forklare denne del: *”I Danmark taler vi om, at der en stigning på mellem 1,5 og 2 % i BNP pr. år. En stigning på 0,5 % eller 1 % er i sagens natur også en vækst, men på grund af det, vi kalder for produktiviteten, der gennemsnitligt stiger med cirka 2 % om året, er BNP nødt til at stige tilsvarende, hvis beskæftigelsen i samfundet ikke skal falde, hvilket vil have negative konsekvenser for BNP.” (s. 186)*
2. Stigende BNP bliver ofte forbundet med noget positivt. Altså hvis et lands BNP stiger, er det en god ting. Andre kritiserer dog dette, for er velstand i en befolkning det samme som en positiv udvikling i BNP? Argumenter for, at udvikling i BNP og udvikling i velstand er det samme, og ikke er det samme.
3. Hvor høj skal den økonomiske vækst være, før det ikke skaber problemer med beskæftigelsen?
   1. *Hvorfor?*
4. **Lav arbejdsløshed:** Hvorfor er det godt for Danmark og for den enkelte dansker, når der er lav arbejdsløshed?
5. Bogen beskriver fire typer af arbejdsløshed, på s. 187, Figur 8.9. Forklar med egne ord de fire typer.
   1. *Hvilke to typer af arbejdsløshed kan være de mest udfordrende for et samfund, hvorfor?*

|  |  |  |  |
| --- | --- | --- | --- |
| Konjunkturarbejdsløshed | Strukturarbejdsløshed | Sæsonarbejdsløshed | Friktionsarbejdsløshed |
|  |  |  |  |